Mes meye prumîs mots (imådjî)

Mes meye prumîs mots (ki l' tite est e francès Mes mille premiers mots), c' est èn imådjî (live di mots avou des imådjes) sicrît pa Heather Amery avou des desséns da Stephen Cartwright.

Il a stî ratourné dins ene cåkêye di lingaedjes pa les eplaidreyes Titenfass.

 Ratournaedjes e walon 
Gn a yeu cwate ratournaedjes e walon:
 avou l' accint do Coûtchant pa Jean-Luc Fauconnier, k' a vudî e 2018 (ISBN 978-3-946190-82-0), riprins sol limero [O199] dins l' djivêye des motîs do walon.
 avou l' accint do Mitan pa Bernard Louis, k' a rexhou e 2019 (ISBN 978-3-947994-15-1), rahouca [C199]
 avou l' accint del Basse Årdene pa Michel Francard, k' a sôrti e 2020, rahouca [S199]
 avou l' accint d' Lidje pa Baptiste Frankinet et Romain Berger, k' a moussî foû e 2019 (ISBN 978-3-947994-07-6), rahouca [E199]
 avou l' accint di Måmdiy pa Marie-Claire Buchholz, Jacky Lodomez, Walter Schröder et Manfred Siquet, k' a moussî foû e 2020 (ISBN 978-3-947994-37-3), rahouca [E198]
 e walipicård del Bote do Hinnot pa Michèle Herlin, k' a moussî foû e 2020 (ISBN 978-3-947994-38-0), rahouca [WP199]

 Sôres di mots 
Onk des interesses di cist imådjî la, c' est k' on î a metou des mots so des sacwès d' ådjourdu, k' on n' såreut trover des les motîs classikes.

 Egzimpes sol pådje del coujhene 
 interupteur
 frigo
 poude la bouwêye
 aspirateur (machine ås poûssires)
 les gofletes a boere (bols)
 li ramassete

 Egzimpes sol pådje des biesses 
 panda
 djirafe
 pingwin
 tortuwe
 rinicerosse
 tigue
 leyopård

 Egzimpes sol pådje des mousmints 
 li flanele
 les djines
 li ticheur (té-tchmijhe)
 li switcheur (fén texhou)
 li colant
 les sandales
 les sandales di djim (solés d' toele)

 Egzimpe sol pådje del mer 
 crinme pol solea
 tchetoere (tchapea) (tchapea d' solea)
 xhiyon (wache)
 schafiotaedje
 petrolî

 Rujhes d' eployaedje 
Come di di mot walon est metou djondant l' imådje. Adonpwis, å coron do live, gn a l' djivêye des mots e walon, avou l' limero del pådje k' il î sont. Pu ene djivêye di mots francès, manaedjîs parey. Mins si on n' sai nén kimint ki l' imådje si lome e francès, on n' sait emantchî ene cope walon-francès.

Egzimpe: modêye do walon do Mitan, p. 7, li mot walon «lâlète» (lalete, halete), nén foirt kinoxhou est defini come «soucoupe» dins les motîs classikes C99. Mins pont d' «soucoupe» dins l' djivêye do francès.


Sol waibe di l' eplaideu:
 walon d' Lidje
 walon do Coûtchant
Sol waibe do Muzêye do Pårlaedje e l' Årdene
 walon del Basse Årdene
  Deus videyos d' eployaedje di l' imådjî  & 

Categoreye:Motîs walons
Categoreye:Lives d' imådjes e walon